Afrikaans – Hasie Fantasties
Zimbabwe Se Lockdown Begin Maandag
Dis nie dat so iets ons veel gaan raak nie. Ek kom slegs een keer elke 30-60 dae van my erf af. Ek is dankbaar my man hoef nie meer te gaan werk nie want die regering hier LIEG oor hoeveel mense eintlik siek is. Daar is tans 'n vrou in my tuis dorp van Potgietersrus wat hier in Zim covid optel het. Haar hele gesin hier in Zim is siek. Die regering het nie genoeg test kits nie, wys mense weg by die hospitaal wat vir kwarentyn gebruik moet word want dis nog nie reg om hulle te ontvang nie. In the mean time hardloop hierdie ding soos die brande in Australië deur die land.
Dis al wat ek vandag kan skryf. Ek is oorweldig. My kop is te besig want ek moet beplan wat van ons gaan word as die land se kos klaar is en hulle kom dalk na ons huis. Ek en my man moes praat dat, sou hy siek word ons altwee weet hy nie na die hospitaal kan gaan nie want Zim het iets soos 14 ventilators vir die hele land. So hy gaan hier by die huis moet bly en as hy dood gaan sal niemand hom kan kom haal nie. Ons is op die platteland en tien teen een sal die land so plat getrek wees deur die virus dat daar anyway nie plek vir sy lyk sal wees nie. Ek is alleen in hierdie land so ons moes praat wat ek dan met sy lyk doen. Wil julle in SA regtig nog kak en kerm oor 21 dae as jy nog nie so gesprek met jou persoon moes hê?
Posted on March 28, 2020 by Hasie FantastiesPosted in Afrikaans3 Comments
Vandag se plan — Positief
Dit is nou amper seker dat Suid-Afrika binnekort in 'n "State of Emergency" sal wees, of dit al die provinsies of net sekeres gaan wees, sal ons moet sien. Wat dit beteken is dat ons gedwing gaan wees om in ons huise te bly. Hoe dit sal werk om kos en medisyne in die hande […]
via Vandag se plan — Positief
Sien, dis nou wat ek van praat! 'n Plan maar sonder onredelike paniek. Flip gee my nog van die tipe mense en ons kan 'n land oorneem ☺ Die naweek gaan ons in Harare toe om te sien wat is beskikbaar en dit gaan ongelukkig die laaste keer wees…vir 'n baie lang tyd. Ai, ek gaan regte koffie mis.
Posted on March 23, 2020 by Hasie FantastiesPosted in AfrikaansLeave a comment
Baked pasta with sausage, sage and butternut — Maison Travers
This dish is pure comfort food at its very best. It combines all of my favorite comfort foods, pasta, bechamel sauce, sausages and cheese and is cooked like a gratin thereby giving a delicious crusty, cheesy topping. What more could you want? It is inspired from a northern Italian recipe. In the original version, large […]
via Baked pasta with sausage, sage and butternut — Maison Travers
Daar gaan my dieet!
Gooi-gooi so! — toortsie.com
Hoe koop die boere gooi-gooi so, gooi-gooi so, gooi-gooi so, hoe koop die boere gooi-gooi so, gooi-gooi so hoera! Die Kaapse nooi gooi tingelingeling, tingelingeling hoera! Die Kaapse nooi gooi tingelingeling, tingelingeling hoera! Blykbaar, om die nodige afstand te behou tydens die tye van isolasie wat ons tans beleef, moet 'n mens blykbaar nou by […]
via Gooi-gooi so! — toortsie.com
Kyk, as jy Toortsie se blog kan lees sonder om te lag dan kan ons nie vriende wees nie.
Posted on March 23, 2020 by Hasie FantastiesPosted in Afrikaans1 Comment
Nuus uit Pennsylvania — Tannie Frannie
Die skool hier het toegemaak en die kinders kry elke dag aanlyn-opdragte wat hulle in die student home op hulle I-Pads doen. Die onderwysers is aanlyn beskikbaar om vrae te beantwoord en die huisouers hou toesig. Daar is twee sessies per dag: van 9:00 tot 12:00 en van 13:00 tot 15:00. Dit beteken dat […]
via Nuus uit Pennsylvania — Tannie Frannie
Broers en susters van die skryfkuns, ek praat vandag direk met julle. Nee hierdie is nie 'n kompetisie advertensie nie, jy gaan niks wen nie en jy gaan nie enige tyd gou famous wees nie. Ek het myself belowe ek sal dagboek hou van wat alles gebeur tydens hierdie epidemie sodra die eerste geval in Zim aangemelt word. Basies as die monster op die voorstoep rond loop. Die idee is dat eendag gaan hierdie verby wees en hoe mens dit gaan onthou en hoe dit regtig was, gaan nie heeltemal klop nie. So ek vra die skrywers hier op die blogs, hou assseblief dagboek. Skryf neer hoe jy voel, skryf neer wat daardie dag gebeur, skryf neer hoe die weer was en hoe het jou Sondag ete geproe. Hierdie virus gaan dalk lank aan hou of dit gaan teen Desember nie meer 'n probleem wees nie, hoe ookal dinge loop ek dink ons sal simpel wees om dit nie neer te pen nie. Lank na ek en jy nie meer op die aarde is, gaan mense lees oor hierdie jaar. Ons kan net sowel vir hulle 'n "boots on the ground" weergawe van die virus gee.
Die van ons wat die gawe gegee is om stories te skryf is verantwoordelik vir geskiedines. Wat ons weet van die Iere voor Christenskap of die Vikings is wat die Romeine geskryf het oor hulle. Ek wonder altyd as hulle dit self neergeskryf het, hoe anders die geskiedines sou lyk van hulle kant af. Wel in elk geval, julle kry die idee. Plus om elke dag 'n taak te hê wat jou brein 'n bietjie laat kalmeer, veral met die paniek wat mens tot in jou bene kan voel, kan net goed wees vir jou. Wie weet, as alles verby is het jy dalk 'n best seller geskryf. Jy hoef net nuus te kyk om te sien die storie skryf homself.
Mooi dag en lekker skryf
PS Indien jy dit gaan doen of dalk reeds doen, laat weet my. Ek sal graag wil hoor hoe doen julle dit en dit toepas op my eie dagboek.